PÅ MED LUA: Paul Pogba landet i sommervarme Oslo med lue og røde hodetelefoner på hodet. Bak går Sergio Romero og Marcos Rojo. Foto: Hallgeir Vågenes

Her lander United på Gardermoen – uten Italia-aktuelle Lukaku

GARDERMOEN (VG) Manchester United landet i Norge med 26 spillere til tirsdagens kamp mot Kristiansund, men stjernespissen Romelu Lukaku (26) var ikke med i flyet.

Oppdatert 29. juli 2019

Artikkelen er over ett år gammel

Manchester United- og KBK-troppen: Manchester Uniteds tropp: David de Gea, Lee Grant, Joel Pereira, Sergio Romero, Diogo Dalot, Phil Jones, Victor Lindelöf, Marcos Rojo, Luke Shaw, Chris Smalling, Axel Tuanzebe, Aaron Wan-Bissaka, Ashley Young; Fred, Angel Gomes, Daniel James, Jesse Lingard, Juan Mata, Nemanja Matic, Scott McTominay, Andreas Pereira, Paul Pogba; Tahith Chong, Mason Greenwood, Anthony Martial, Marcus Rashford. Kristiansunds tropp: Sean McDermott, Serigne Mbaye, Andreas Vaikla, Dan Peter Ulvestad, Christoffer Aasbak, Aliou Coly, Christophe Psyché, Erlend Sivertsen, Bent Sørmo, Andreas Hopmark, Henrik Gjesdal, Max Williamsen, Amidou Diop, Jesper Isaksen, Pål Erik Ulvestad, Noah Solskjær, Meinhard Olsen, Torgil Gjertsen, Liridon Kalludra, Sondre Sørli, Haris Cirak, Bendik Bye, Thomas Amang, Mouhamed Diatta, Kristoffer Hoven, Flamur Kastrati. Vis mer

Den belgiske spissen har blitt sterkt koblet til de to italienske toppklubbene Inter og Juventus nylig, og kom ikke ut av flyet som landet på den såkalte GA-terminalen på Oslo Lufthavn mandag ettermiddag. Lukaku har ikke spilt noen av oppkjøringskampene i sommer.

Den skadde midtstopperen Éric Bailly er heller ikke en del av troppen, i likhet med Alexis Sánchez, som har fått forlenget ferie etter Copa América med Chile, og Matteo Darmian.

Paul Pogba, den aller største United-stjernen, ankom 27 grader varme Gardermoen med lue, briller og røde hodetelefoner. Luen er fra luksusmerket DSQUARED2, og koster over tusen kroner.

Spillerne var elegant kledd i klubbens dresser og røde slips. Et par av spillerne hadde også på caps, mens mange hadde ørepropper med seg. Stjernekeeperen David de Gea hadde på seg solbriller.

Like før klokken 14.30 var Manchester United på plass i Oslo hvor de bor på hotellet Radisson Blu Nydalen. Et par titalls folk hadde møtt opp, men ingen fikk autografer.

NYDALEN: Manchester Uniteds Juan Mata på plass på Nydalen i Oslo. Foto: Heiko Junge

Manager Ole Gunnar Solskjær var ikke på flyet som kom fra Manchester mandag, men det skyldes at han allerede er på plass i Norge.

les også Solskjærs sønn kan få debuten mot Manchester United

Han var søndag på Ekebergsletta for å se datteren Karna i aksjon på Norway Cup. Sønnen Noah (19) er med i Kristiansunds tropp til kampen som går på Ullevaal klokken 20.00 i morgen.

United varsler på sine hjemmesider om at det vil bli mange bytter i løpet av kampen.

Slik gikk det mot Tottenham sist uke:

Publisert: 29.07.19 kl. 13:45 Oppdatert: 29.07.19 kl. 16:26

Premier League S V U T M P 1 Leicester City 2 2 0 0 7 – 2 5 6 2 Everton 2 2 0 0 6 – 2 4 6 3 Arsenal 2 2 0 0 5 – 1 4 6 4 Liverpool 2 2 0 0 6 – 3 3 6 5 Crystal Palace 2 2 0 0 4 – 1 3 6 VIS MER Champions League

Champions League Europaliga

Europaliga Nedrykk